stanford-oval/wikipedia huggingface dataset:
เครื่องอิสริยยศพระราชาณาจักรกัมพูชา
รายนามบุคคลสำคัญที่ได้รับพระราชทาน/รับมอบ > ต่างประเทศ

จักรพรรดิอากิฮิโตะ
พลตรี มาร์เซล อเลสซานดรี
มกุฎราชกุมารบ๋าว ล็อง
จักรพรรดิบ๋าว ดั่ย
พระบาทสมเด็จพระมหาภูมิพลอดุลยเดชมหาราช บรมนาถบพิตร
ฌ็อง-บาติสต์ บิลโล
เชา เซน ค็อคซัล ชุม
สริน ชาก
ชาร์ล เดอ โกล
ศรีสุลต่านฮาเมงกูบูโวโนที่ 8
ฮะซันที่ 2 แห่งโมร็อกโก
จักรพรรดิโชวะ
Ibrahim of Johor
คิม อิล-ซ็อง
นิโคไล โคโลเมทเซฟ
ฌ็อง เดอ ลัทร์ เดอ ตาซีญี
ฟิลิปป์ เลคเลิร์ค เดอ เอาต์เชกลอก
เลออปอลที่ 2 แห่งเบลเยียม
มานูเอล เอเล. เกซอน
ราอูล มากริน-เวอร์เนอรีย์
ฮอร์ นัมโบรา
เจ้าบุญอุ้ม ณ จำปาศักดิ์
ปากูบูโวโน ที่ 10
ซัยยิด ปูตราแห่งปะลิส
เต็งกู ฟาวเซียห์
วิลเลิม โรเซบูม
จอห์น แซนเดอร์สัน
โยเฮ ซาซากาวะ
เจ้าชายวงศ์สว่าง
ชากัตจิต ซิงห์
ซัยยิด ซีรอญุดดีนแห่งปะลิส
จักรพรรดิถั่ญ ท้าย
ยอซีป บรอซ ตีโต
มาร์โดเช่ วาลาเบรก
สมเด็จพระเจ้าศรีสว่างวงศ์
ฟรองซัวส์ ซิเมเรย์
จอมพล แปลก พิบูลสงคราม
พระวรวงศ์เธอ กรมหมื่นพิทยลาภพฤฒิยากร
เชิงอรรถ

↑  ได้สอบทานชื่อภาษาเขมรจาก ព្រឹទ្ធសភានៃព្រះរាជាណាចក្រកម្ពុជា (2012-11-08). "ឯកឧត្តម ទេព ងន អនុប្រធានទី២ ព្រឹទ្ធសភា បំពាក់គ្រឿងឥស្សរិយយសជូនអ្នករាជការនៃអគ្គលេខាធិការដ្ឋានព្រឹទ្ធសភា នាថ្ងៃទី០៨ ខែវិច្ឆិកា ឆ្នាំ២០១២". สืบค้นเมื่อ 2014-10-31.[ลิงก์เสีย]
↑  News from Hsinhua News Agency: Daily Bulletin. London: Xin hua tong xun she. 1 October 1965. p. 53. OCLC 300956682.
มินิโมนิ

| มินิโมนิ ミニモニ |
| --- | --- |
ที่เกิด: กรุงโตเกียว ประเทศญี่ปุ่น
แนวเพลง: เจ-ป็อป
ช่วงปี: พ.ศ. 2543 – พ.ศ. 2547
ค่ายเพลง: เซติมะ
อดีตสมาชิก: มาริ ยางูจิ มิกะ แทเรสซา ทอดด์ ไอ ทากาฮาชิ โนโซมิ สึจิ ไอ คาโงะ
มินิโมนิ (ญี่ปุ่น: ミニモニ。 / อังกฤษและโรมะจิ: MiniMoni) คือ อดีตวงยูนิทย่อยของวงไอดอลเจ-ป็อปมอร์นิงมูซูเมะ โดยภาพลักษณ์ของวงคือสมาชิกทุกคนต้องมีความสูงมากที่สุดไม่เกิน 150 เซนติเมตร
ในช่วงเวลาหนึ่งที่มินิโมนิเคยมีผลงานเพลงอยู่ มิริโมนิจึงเป็นวงยูนิทย่อยของมอร์นิงมูซูเมะที่มีชื่อเสียงมากที่สุด โดยเหตุเกิดจากการผสมผสานระหว่างมิวสิกวิดีโอและการแสดงสดที่แปลกตา รูปแบบการร้องเสียงผสานและแนวเพลงที่หลากหลายอย่างเข้าด้วยกัน
ประวัติ > จุดเริ่มต้น พ.ศ. 2543

มินิโมนิได้ก่อตั้งขึ้นในปี พ.ศ. 2543 โดย มาริ ยางูจิ สมาชิกรุ่นที่ 2 ของมอร์นิงมูซูเมะ ซึ่งเธอเป็นผู้ที่ออกความคิดว่าสมาชิกของวงนี้จะต้องมีความสูงไม่เกิน 150 เซนติเมตร
ต่อมา ยางูจิร่วมกับสึงกุนักประพันธ์เพลงและโปรดิวเซอร์ของมอร์นิงมูซูเมะ ได้เลือกเอาสมาชิกรุ่นที่ 4 ของมอร์นิงมูซูเมะนั่นคือ ไอ คาโงะ และ[[โนโซมิ สึจิ] ทั้งสองก็ได้เข้ามาเป็นสมาชิกของมินิโมนิร่วมกับตัวยางูจิเอง และหลังจากนั้นไม่นาน ทั้งสามก็ได้เริ่มการแสดงคอนเสิร์ตต่าง ๆ ของพวกเธอ ในเวลาต่อมา ได้มีการเพิ่มสมาชิกสัญชาติสหรัฐอเมริกาที่มีชื่อว่า มิกะ ทาเรสซา ทอดด์ ซึ่งทอดด์เป็นหนึ่งในสมาชิกของโคโคนัทส์มูซูเมะ ให้เข้ามาเป็นสมาชิกใหม่อีกคนหนึ่ง ทำให้วงนี้เพิ่ม “รสชาติความเป็นนานาชาติ” เข้าไปอีก และหลังจากนั้น สึงกุก็ทำให้พวกเธอเป็นวงไอดอลที่มีความเป็นทางการมากขึ้น โดยสร้างซิงเกิลแรกให้ นั่นคือ "มินิโมนิ จังเก็นเปียวน์!" (ミニモニ。ジャンケンぴょん!) ซึ่งต่อมาเพลงนี้ยังได้รับความนิยมอันดับ 1 จากโอริคอนชาร์ตในปีนั้น
ในช่วงแรก ถึงแม้ว่ามินิโมนิจะมุ่งเอาใจเหล่าผู้ฟังอายุน้อยเป็นส่วนใหญ่ ทั้ง ๆ ที่ยางูจิและทอดด์ ที่อยู่ในช่วงวัยรุ่นตอนปลายแล้วก็ตาม พวกเธอก็ยังมีฐานแฟนเพลงที่มีอายุมากเช่นกัน โดยส่วนหนึ่งนั้นเป็นเหล่าผู้ปกครองของแฟนเพลงวัยรุ่นที่ชื่นชอบมินิโมนิอยู่แล้ว และอีกส่วนหนึ่งก็คือแฟนเพลงอายุมากที่ตามมาให้กำลังใจจากมอร์นิงมูซูเมะ โดยเฉพาะกลุ่มผู้นิยมยางูจิ, คาโงะ และสึจิ
ในช่วงปี พ.ศ. 2544 และ พ.ศ. 2545 มินิโมนิได้ร่วมกันสร้างซิงเกิลออกมาหลายเพลง ซึ่งเกือบทุกเพลงถูกนำไปรวมเข้าเป็นผลงานอัลบั้มแรก "มินิโมนิ ซอง ไดเฮียกกะ 1 คัง" (ミニモニ。ソング大百科１巻) โดยแนวเพลงแต่ละเพลงในอัลบั้มนี้ค่อนข้างที่จะมีความแตกต่างและหลากหลายอย่างมาก โดยมีทั้งแนวบลูส์, อีเลคทรอนิกา, มาร์ช, แจซ, เรกเก้, และโซลในแนวยุคทศวรรษที่ 60
นอกจากงานเพลงแล้ว มินิโมนิยังถูกนำไปสร้างเป็นตัวเอกในอนิเมะชุดขนาดสั้นที่ชื่อ "ยารูโนดะเปียวน์!" ซึ่งสมาชิกแต่ละคนยังได้ให้เสียงพากษ์เป็นตนเองอีกด้วย นอกจากนั้น พวกเธอยังมีโอกาสไปพากษ์เสียงในอนิเมะ "แฮมทาโร่" ในตอนที่มีตัวละครแฮมสเตอร์ซึ่งออกแบบจากสมาชิกกลุ่มมินิโมนิเข้ามาร่วมแสดง โดยทางกลุ่มยังได้ร้องเพลงสองเพลงเพื่อใช้ประกอบอนิเมะเรื่องนี้โดยในนามของ "มินิแฮมส์" (Mini Hams)
ประวัติ > เปลี่ยนแปลงสมาชิก

ในปี พ.ศ. 2545 ยางูจิ ได้สำเร็จการศึกษาจากมินิโมนิไป เพื่อไปอยู่กับวงไอดอลที่ชื่อว่า "ซิกส์" ในฐานะของหัวหน้าของวงนั้น จึงทำให้ผู้ที่เข้ามาเป็นสมาชิกคนต่อไปนั่นคือ ไอ ทากาฮาชิ สมาชิกรุ่นที่ 5 ของมอร์นิงมูซูเมะ ส่วนตำแหน่งหัวหน้านั้น ผู้ที่ขึ้นมาดูแลต่อจากยางูจิก็คือทอดด์ ซึ่งในปีเดียวกันนั้น สมาชิกทั้งห้าก็ได้ออกผลงานการแสดงในภาพยนตร์เรื่อง "มินิโมนิ เดอะมูฟวี: โอกาชินะ ไดโบเก็น" ที่มีเนื้อเรื่องบางส่วนอธิบายให้ผู้ชมได้รู้ถึงเหตุผลของการออกไปอยู่กับซิกส์ของยางูจิ และการเข้ามาร่วมวงของทากาฮาชิด้วย
นอกจากนั้นแล้ว มินิโมนิยังได้แสดงในละครสั้นเรื่อง "เบรเม็นทาวน์มิวสิเชียนส์" (Brementown Musicians) อีกด้วย โดยบทบาทเด่นในเรื่องนี้ อยู่ที่ ทากาฮาชิ, คาโงะ และสึจิ ส่วนทอดด์ได้ปรากฏตัวอยู่เพียง 2 ตอนแรกของเรื่องเท่านั้น
มินิโมนิเริ่มที่จะมีกลิ่นไอความเป็นผู้ใหญ่มากขึ้นตอนที่พวกเธอออกผลงานเพลงแนวโมเดิร์นอาร์แอนด์บีที่ชื่อ "เครซีอะเบาท์ยู" มาในอัลบั้มที่ 2 "มินิโมนิซองส์ 2"
ในเวลาต่อมา ยางูจิยังได้กลับมาร้องเพลงกับมินิโมนิอีก 3 เพลงด้วยกัน โดย 2 ใน 3 เพลงนั้น เป็นเพลงที่ใช้ประกอบภาพยนตร์เรื่อง "มินิโมนิ เดอะมูฟวี: โอกาชินะ ไดโบเก็ง"
ประวัติ > จุดสิ้นสุดของมินิโมนิ พ.ศ. 2547

หลังจากที่มินิโมนิสร้างเพลงซิงเกิลสุดท้ายที่ชื่อ "ลัคกีช่าช่าช่า!" ออกมา จุดอิ่มตัวของมินิโมนิก็เกิดขึ้น เมื่อทอดด์ได้สำเร็จการศึกษาจากมินิโมนิไปในเดือนพฤษภาคม พ.ศ. 2547 เพื่อเดินทางไปศึกษาต่อทางด้านดนตรีที่นครลอสแอนเจลิส สหรัฐอเมริกา ประกอบกับด้านโนโซมิและคาโงะก็สำเร็จการศึกษาจากมอร์นิงมูซูเมะเพื่อไปตั้งวงดูโอ้ที่ชื่อ "ดับเบิลยู" สุดท้ายมินิโมนิจึงต้องยุบวงอย่างเป็นทางการ เนื่องจากว่าเหลือสมาชิกเพียงคนเดียวคือทากาฮาชิ จนกระทั่งปี พ.ศ. 2554 ทากาฮาชิได้สำเร็จการศึกษาจากมอร์นิงมูซูเมะและเฮลโล! โปรเจกต์หลังจากเธอที่อยู่กับมอร์นิงมูซูเมะมา 10 ปีในฐานะสมาชิกรุ่นที่ 5 พร้อมกับริซะ นีงากิ
แต่ถึงอย่างไรก็ตาม เพลงของมินิโมนิก็ยังถูกสมาชิกบางคนจากวงไอดอลในเฮลโล! โปรเจกต์นำไปร้องในการแสดงคอนเสิร์ตต่าง ๆ อยู่จนถึงปัจจุบัน
สมาชิก > สมาชิกในช่วงปี พ.ศ. 2543 – 2546

มาริ ยางูจิ
โนโซมิ สึจิ
ไอ คาโงะ
มิกะ แทเรสซา ทอดด์
สมาชิก > สมาชิกในช่วงปี พ.ศ. 2546 – 2547

มิกะ แทเรสซา ทอดด์
โนโซมิ สึจิ
ไอ คาโงะ
ไอ ทากาฮาชิ
มินิโมนิในสื่ออื่น

ในปี พ.ศ. 2549 มินิโมนิถูกนำไปอ้างถึงในรายการโทรทัศน์ช่องเอ็นบีซี ในสหรัฐอเมริกา ที่ชื่อ "เดอะทูไนท์โชว์วิธเจย์ เลโน" (The Tonight Show with Jay Leno) โดยทางรายการได้นำเอารูปของมินิโมนิที่ใช้เป็นหน้าปกของอัลบั้มมินิโมนิซองส์ 2 มาตัดต่อกับกลุ่มของเจย์ เลโน (Jay Leno)
ภาพตัวเพรรายด๊อกกำลังหันศีรษะอย่างรวดเร็วในรายการเฮลโล! มอร์นิง เทปที่มินิโมนิได้ไปปรากฏตัวเมื่อช่วงต้นปี พ.ศ. 2544 ได้ถูกนำมาตัดต่อโดยชาวอเมริกันเพื่อสร้างเป็นคลิปวิดีโอชุด "เดอะดรามาติคชิปมังก์" (The Dramatic Chipmunk) ที่ได้รับความสนใจและเป็นหนึ่งในปรากฏการณ์ของอินเทอร์เน็ตมีม
ผลงาน > เพลงซิงเกิล

| ลำดับ | ชื่อเพลง | ชื่อภาษาญี่ปุ่น-อังกฤษ | วันที่วางจำหน่าย | ยอดขายภายในสัปดาห์แรก (ก๊อปปี้) | ยอดขายรวม (ก๊อปปี้) |
| --- | --- | --- | --- | --- | --- |
| 1 | มินิโมนิ. จังเก็มเปียวน์!/ฮารุนัตสึอากิฟูยุไดซุกกิ! | ミニモニ。ジャンケンぴょん!/春夏秋冬だいすっき! | 17 ม.ค. 44 | 265,270 | 763,380 |
| 2 | มินิโมนิ. เทเลโฟน! ริงริงริง/มินิโมนิ. บัสไกด์ | ミニモニ。テレフォン!リンリンリン/ミニモニ。バスガイド | 12 ก.ย. 44 | 171,190 | 341,560 |
| 3* | มินิฮามูซุโนะไอโนะอูตะ/มินิฮามูซุนตากาตัตตะ! | ミニハムずの愛の唄/ミニハムずんたかたった！ | 5 ธ.ค. 44 | 70,450 | 325,440 |
| 4 | มินิโมนิ. ฮินามัตสึริ!/มินิ. สตรอเบอร์รีพาย | ミニモニ。ひなまつり!/ミニ。ストロベリーパイ | 30 ม.ค. 45 | 144,810 | 265,590 |
| 5 | ไอ~นไตโซ/ไอ~น! แดนซ์ โนะอูตะ | アイ~ン体操/アイ~ン!ダンスの唄 | 24 เม.ย. 45 | 93,440 | 212,230 |
| 6 | เก็งกิจิรุชิโนะโอโมริ ซอง/โอกาชิซูกุตเตะโอกัซซูอิ! | げんき印の大盛りソング/お菓子つくっておっかすぃ~! | 27 พ.ย. 45 | 30,609 | 53,681 |
| 7* | มินิฮามูซุโนะเค็กกง ซอง/มินิฮามุคิชะ | ミニハムずの結婚ソング/ミニハム汽車 | 4 ธ.ค. 45 | 21,612 | 60,001 |
| 8 | ร็อคแอนด์โรล เค็นโจโชไซจิ ~โอโบเอไจนะ ซีรีส์~/โอชาเบริซูกิยะเน็ง | ロックンロール県庁所在地~おぼえちゃいなシリーズ~/おしゃべりすきやねん | 9 เม.ย. 46 | 25,296 | 58,084 |
| 9 | มินิโมนิ. คาโซเอะอูตะ/มินิโมนิ. จังเค็มเปียวน! (2003 เวอร์ชัน) | ミニモニ。数え歌/ミニモニ。ジャンケンぴょん！（2003ば～じょん) | 14 พ.ค. 46 | 18,581 | 29,088 |
| 10 | เครซีอเบาท์ยู/เรไนอิสชูเน็ง | CRAZY ABOUT YOU/恋愛1周年 | 16 ต.ค. 46 | 20,578 | 36,473 |
| 11* | มิรากูรูรุง แกรนด์ พูริง!/พิ~เฮียระโคตะ (นัตสึมิ อาเบะ ร้องเป็น “พูริงจัง”) | ミラクルルン グランプリン!/ピ~ヒャラ小唄 | 19 พ.ย. 46 | 8,070 | 16,410 |
| 12 | ลัคกีช่าช่าช่า!/เองาโอะโนะดาเตะ, ไซโงะโนะดาเตะ | ラッキーチャチャチャ!/笑顔のデート　最後のデート | 21 เม.ย. 47 | 20,543 | 34,398 |
หมายเหตุ: * สำหรับเพลงซิงเกิลที่มินิโมนิร้องภายใต้ชื่อของ “มินิฮามูซุ” (เพลงที่ 3 7 และ 11)
ผลงาน > อัลบั้ม

| ลำดับ | ชื่ออัลบั้ม | ชื่อภาษาญี่ปุ่น/อังกฤษ | วันที่วางจำหน่าย | ยอดขายภายในสัปดาห์แรก (ก๊อปปี้) | ยอดขายรวม (ก๊อปปี้) |
| --- | --- | --- | --- | --- | --- |
| 1 | มินิโมนิ ซอง ไดเฮียกกะ 1 คัง | ミニモニ。ソング大百科１巻 | 26 มิ.ย. 45 | 116,040 | 187,470 |
| 2 | มินิโมนิจะ มูวีฟ์ โอกาชินะไดโบเก็ง! OST | ミニモニ。じゃムービーお菓子な大冒険オリジナルサウンドトラック | 19 ก.พ. 46 | (ไม่ทราบแน่ชัด) | (ไม่ทราบแน่ชัด) |
| 3 | มินิโมนิซองส์ 2 | ミニモニ。ソングズ２ | 11 ก.พ. 47 | 18,863 | 25,835 |
ผลงาน > เพลงประกอบภาพยนตร์

| ชื่อเพลง | ชื่อภาษาญี่ปุ่น/อังกฤษ | วันที่วางจำหน่าย |
| --- | --- | --- |
| แฮมทาโร่ OST (เพลงที่ 7 และ 25) | 劇場版とっとこハム太郎　ハムハムージャ！幻のプリンセス　オリジナルサウンドトラック | 26 มี.ค. 46 |
ผลงาน > ภาพยนตร์

21 มี.ค. 46 – มินิโมนิจะ มูวีฟ์ โอกาชินะไดโบเก็ง!
ดูเพิ่ม

เฮลโล! โปรเจกต์
มอร์นิงมูซูเมะ
แหล่งข้อมูลอื่น

Minimoni เก็บถาวร 2006-10-30 ที่ เวย์แบ็กแมชชีน ใน Wiki.theppn เก็บถาวร 2007-05-16 ที่ เวย์แบ็กแมชชีน (อังกฤษ)
ミニモニ。 เก็บถาวร 2007-01-01 ที่ เวย์แบ็กแมชชีน ใน Hello! Project -Official Site- (ญี่ปุ่น)
Minimoni ใน projecthello.com (อังกฤษ)
| ด ค กเฮลโล! พรอเจกต์ |
| --- | --- |
วงไอดอลหลัก (วงหลัก):  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา 
วงไอดอลในปัจจุบัน:  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา  เฮลโล! โปรเค็งชูเซ  เฮลโล! โปรเค็งชูเซ ฮกไกโด 
วงไอดอลในอดีต:  ไทโยโตะซิสโคมูน  โคโคนัทส์มูซูเมะ  คันทรีมูซูเมะ  เมลอนคิเน็มบิ  เชกิ-ดอล  เฮลโล! พรอเจกต์ คิดส์  ดับเบิลยู  บียูเด็ง  คิวต์  โบโน!  คันทรีเกิร์ล  โคบูชิแฟคตอรี 
นักร้องเดี่ยวที่จบการศึกษา:  มิจิโยะ เฮเกะ  จินัตสึ มิโยชิ  ยูกิ มาเอดะ  อายะ มัตสึอูระ  อัตสึโกะ อินาบะ  ยูโกะ นากาซาวะ  ริกะ อิชิอิ  มิกิ ฟูจิโมโตะ  มากิ โกโตะ  เค ยาซูดะ  นัตสึมิ อาเบะ  คาโอริ อีดะ  มาริ ยางูจิ  เอริกะ มิโยชิ  ยูอิ โอกาดะ  เอรินะ มาโนะ  ฮิโตมิ โยชิซาวะ  โนโซมิ สึจิ  มาโกโตะ โองาวะ  อาซามิ คนโนะ  มิตสึอิ ไอกะ  ริโฮะ ซายาชิ 
ค่ายเพลง:  เซติมะ  ฮาจามะ  พิคโกโล ทาวน์ 
| ด ค กมอร์นิงมูซูเมะ |
| --- | --- |
 เอรินะ อิกูตะ  อายูมิ อิชิดะ  ซากูระ โอดะ  มิกิ โนนากะ  มาเรีย มากิโนะ  อากาเนะ ฮากะ  เรนะ โยโกยามะ  ริโอ คิตางาวะ  โฮมาเระ โอกามูระ  เมอิ ยามาซากิ  ริโอ ซากูราอิ  ฮารูกะ อิโนอูเอะ  อาโกะ ยูมิเงตะ 
อดีตสมาชิก:  อาซูกะ ฟูกูดะ  อายะ อิชิงูโระ  ซายากะ อิจิอิ  ยูโกะ นากาซาวะ  มากิ โกโต  เค ยาซูดะ  นัตสึมิ อาเบะ  โนโซมิ สึจิ  ไอ คาโงะ  คาโอริ อีดะ  มาริ ยางูจิ  ริกะ อิชิกาวะ  อาซามิ คนโนะ  มาโกโตะ โองาวะ  ฮิโตมิ โยชิซาวะ  มิกิ ฟูจิโมโตะ  โคฮารุ คูซูมิ  เอริ คาเม  หลี่ ฉุน  เฉียน หลิน  ไอ ทากาฮาชิ  ริซะ นีงากิ  ไอกะ มิตสึอิ  เรนะ ทานากะ  ซายูมิ มิจิชิเงะ  ริโฮะ ซายาชิ  คานง ซูซูกิ  ฮารูกะ คูโด  ฮารูนะ โองาตะ  ฮารูนะ อีกูโบะ  มาซากิ ซาโต  ชิซากิ โมริโตะ  คาเอเดะ คากะ  มิซูกิ ฟูกูมูระ 
สตูดิโออัลบั้ม:  เฟิสต์ไทม์  เซคเคินด์มอร์นิง  เทิร์ด -เลิฟพาราไดซ์-  4th Ikimasshoi!  No. 5  Ai no Dai 6 Kan  Rainbow 7  7.5 Fuyu Fuyu Morning Musume Mini!  Sexy 8 Beat  Platinum 9 Disc  10 My Me  Fantasy! Jūichi  12, Smart  13 Colorful Character  14 Shō: The Message  15 Thank You, Too  ฮาทาชิ โนะ มอร์นิงมูซูเมะ  16th: That's J-pop 
อัลบั้มคัฟเวอร์:  Cover You 
รวบรวม:  เบสท์! มอร์นิงมูซูเมะ 1  เบสท์! มอร์นิงมูซูเมะ 2  Early Single Box  Morning Musume All Singles Complete: 10th Anniversary  Morning Musume Zen Single Coupling Collection  เดอะ เบสท์! ~อัปเดต มอร์นิงมูซูเมะ~  Morning Musume '14 Coupling Collection 2  Best! Morning Musume 20th Anniversary  Morning Musume Best Selection ~The 25 Shuunen~ 
กลุ่มย่อย:  ทัมโปโปะ  เพททีโมนิ  มินิโมนิ  มอร์นิงมูซูเมะซากูรางูมิ  มอร์นิงมูซูเมะโอโตเมงูมิ  มอร์นิงมุซุเมะ ทันโจ 10 เน็งคิเน็นไต 
 ผลงานการแสดง  ผลงานเพลง  ซิงเกิล  สมาชิก
แจบบาเดอะฮัตต์
แหล่งข้อมูลอื่น

Jabba the Hutt ใน Star Wars Databank
Jabba Desilijic Tiure ใน Wookieepedia: The Star Wars Wiki
| ด ค กสตาร์ วอร์ส เอพพิโซด 1: ภัยซ่อนเร้น |
| --- | --- |
ตัวละคร:  ไควกอน จินน์  โอบีวัน เคโนบี  ดาร์ธ มอล  แพดเม่ อมิดาลา  อนาคิน สกายวอล์คเกอร์  พัลพาทีน/ดาร์ธ ซิเดียส  เมซ วินดู  โยดา  จาร์ จาร์ บิงคส์  ซีทรีพีโอ  อาร์ทูดีทู  แจบบา เดอะ ฮัทท์ 
ดาวเคราะห์:  คอรัสซัง  นาบู  ทาทูอีน 
เมือง:  คอรัสซัง 
เกม:  พินบอล
แป้งแดง

| --- | --- |
แหล่งกำเนิด: ไทย
ภูมิภาค: ภาคใต้
ส่วนผสมหลัก: ปลาหมักกับเกลือ แป้งข้าวหมาก น้ำตาลโตนด ข้าว
 ตำราอาหาร: แป้งแดง
แป้งแดง เป็นการถนอมอาหารของทางภาคใต้ของไทย ลักษณะเป็นเนื้อปลา คลุกด้วยแป้งเละสีออกแดง ๆ มีลักษณะใกล้เคียงกับปลาจ่อม หรือปลาเจ่าของภาคอีสาน เป็นการหมักดองแบบที่ทำให้เกิดรสเปรี้ยว โดยการนำปลา เช่น ปลาก้างอ่อน ปลากะตัก ปลาแมว ปลาเงิน เฉพาะส่วนเนื้อปลาไปหมักเกลือ 1 คืน แล้วนำมาคลุกแป้งข้าวหมาก น้ำตาลโตนด ข้าวสวย หมักอีก 2 สัปดาห์จึงนำมาปรุงอาหาร เช่น ผัด นึ่ง หรือทาขนมปังแทนแยมก็ได้
แป้งแดงจัดเป็นการถนอมอาหารโดยการหมักที่ทำให้เกิดรสเปรี้ยว ซึ่งรสเปรี้ยวที่ได้นี้มาจากแบคทีเรียที่ผลิตกรดแลกติก ซึ่งเจริญเติบโตโดยอาศัยข้าวซึ่งสำหรับแป้งแดง คือ ข้าวแดง หรือ อังกัก เป็นแหล่งของคาร์บอน เช่นเดียวกับปลาเจ่าที่ใช้ข้าวหมาก และปลาจ่อมที่ใช้ข้าวสวย การใช้ข้าวแดงซึ่งมีสีแดงจากเชื้อราโมแนสคัส (Monascus sp.) ซึ่งเป็นเชื้อราชนิดเดียวกับที่ทำให้เกิดสีแดงในเต้าหู้ยี้ ทำให้แป้งแดงมีสีแดงที่เป็นเอกลักษณ์ของอาหารชนิดนี้ ปัจจุบันมักผสมสีผสมอาหารสีแดงลงไป
ในปัจจุบัน มีการผลิตปลาแป้งแดงเป็นสินค้าผลิตภัณฑ์ชุมชน โดยเฉพาะที่จังหวัดสงขลา มาตรฐานผลิตภัณฑ์ชุมชนของสินค้าชนิดนี้ห้ามการใช้สีสังเคราะห์ทุกชนิด รวมทั้งห้ามใช้สารบอแรกซ์ด้วย
โคอิโนะสึโบมิ

Error ซิงเกิลโดยโคดะ คูมิ
โคอิโนะสึโบมิ (ญี่ปุ่น: 恋のつぼみ; โรมาจิ: Koi no Tsubomi) เป็นซิงเกิลที่ 31 ของคุมิ โคดะ และเป็นแม็กซีซิงเกิลแรกหลังจากออกซิงเกิลติดต่อกันเป็นเวลา 12 สัปดาห์  และเบสท์อัลบั้มที่ 2 อย่าง BEST~second session~ วางจำหน่ายเมื่อวันที่ 26 กรกฎาคม พ.ศ. 2549 โดยเปิดตัวที่อันดับที่ 2 ของชาร์ตออริกอน มียอดขายในสัปดาห์แรกมากกว่า 140,000 แผ่น และอยู่บนชาร์ตเป็นเวลา 21 สัปดาห์ เพลงนี้กลายเป็นเพลงของนักร้องหญิงที่มียอดขายสูงสุด จนกระทั่งซิงเกิลบลูเบิร์ดของอายูมิ ฮามาซากิสามารถแซงขึ้นมาในวันที่ 21 มิถุนายน
รายชื่อ > ซีดี

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "โคอิโนะสึโบมิ (恋のつぼみ)" | โคดะ คูมิ | คาโต ยูซูเกะ | 4:14 |
| 2. | "โคอิโนะสึโบมิ" (ฉบับ A Cup of Milk Tea Bossa Nova) | Koda Kumi | Kato Yusuke | 4:13 |
| 3. | "โคอิโนะสึโบมิ" (เสียงดนตรี) |   | Kato Yusuke | 4:12 |
รายชื่อ > ดีวีดี

| ลำดับ | ชื่อเพลง | ยาว |
| --- | --- | --- |
| 1. | "โคอิโนะสึโบมิ" (มิวสิกวิดีโอ) |   |
| 2. | "โคอิโนะสึโบมิ" (Making Video) |   |
ชาร์ต > ออริคอนชาร์ต (ประเทศญี่ปุ่น)

| วางจำหน่าย | ชาร์ต | ตำแหน่งสูงสุด | ยอดขายสัปดาห์แรก | ยอดขายรวม |
| --- | --- | --- | --- | --- |
| 24 พฤษภาคม พ.ศ. 2549 | ชาร์ตออริคอนรายวัน | 2 |  |  |
| 24 พฤษภาคม พ.ศ. 2549 | ชาร์ตออริคอนรายสัปดาห์ | 2 | 140,269 | 273,060 |
| 24 พฤษภาคม พ.ศ. 2549 | ชาร์ตออริคอนรายเดือน | 3 |  |  |
| 24 พฤษภาคม พ.ศ. 2549 | ชาร์ตออริคอนรายปี | 28 |  |  |
ฉบับคัฟเวอร์

ในวันที่ 17 กันยายน ค.ศ. 2019 ดรีมอามิได้เผยแพร่คัฟเวอร์ของ "โคอิโนะสึโบมิ" ไว้เป็นเพลงหลักของละครซีรีส์ "Bus no Hitomi ni Koi ni suru suru ri 2019"
โคราชบาสเกตบอล ลีก

| --- | --- |
การแข่งหรือฤดูกาลปัจจุบัน:  2015
กีฬา: บาสเกตบอล
จำนวนทีม: 12 (2014)
ประเทศ: ไทย
โคราชบาสเกตบอล ลีก  (อังกฤษ: Korat Basketball League) เป็นการแข่งขันบาสเกตบอลระดับลีกในจังหวัดนครราชสีมา โดยจัดขึ้นครั้งแรกในปี 2555 (season 2012) ได้รับการสนับสนุนจากทั้งภาครัฐและเอกชนภายในจังหวัด โดยใช้สนามเทศบาลนครนครราชสีมาเป็นที่จัดการแข่งขัน
การจัดการแข่งขันลีกนี้นักบาสเกตบอลส่วนใหญ่จะเป็นชาวนครราชสีมา เนื่องจากมีกฎการจำกัดจำนวนโควต้านักกีฬาต่างจังหวัดและต่างชาติ ซึ่งการจัดการแข่งขันในโคราชบาสเกตบอล ลีกนี้สามารถปั้นนักบาสเกตบอลเป็นนักบาสเกตบอลระดับจังหวัดและทีมชาติมากมาย
ทีมแข่งขัน > ซีซั่น 3 (2014)

มี 12 ทีม ได้แก่
| --- | --- |
 ทีมเพลินตา  ทีมสนามหญ้า  ทีมมหาราช  ทีมวีระพล โอเอ  ทีมประทาย  ทีมเดอซู:  ทีมโค้ช  ทีมเค เอ็ม พี  ทีมวงษ์สินไทย  ทีมอู่อินเตอร์  ทีมเซนต์แมรี  ทีมอุดมเวท
ทีมแข่งขัน > ซีซั่น 2 (2013)

มี 13 ทีม ได้แก่
| --- | --- |
 Sport Day  KMP  God Level  Samlam  อู่อินเตอร์  STD  โค้ช:  วงษ์สินไทย  มหาราช  เซนต์แมรี่  วีระพล โอเอ  คุณชาย  อุดมเวท
ทีมแข่งขัน > ซีซั่น 1 (2012)

มี 14 ทีม ได้แก่
| --- | --- |
 KMP  ชมรมคนรักบาส  god level  มทส  สีมา สเกล  เดอซู  มหาราช:  โค้ช  อบจ.  สนามกีฬากลาง  เซนต์เมรี่  เคหะ  เทคโน  30ดาว
ข้อมูลเพิ่มเติม

Korat Basketball League
สโมสรกีฬาบาสเกตบอล จังหวัดนครราชสีมา
คอมมานด์ & คองเคอร์ (วิดีโอเกม พ.ศ. 2538)

| คอมมานด์ & คองเคอร์ |
| --- | --- |
ผู้พัฒนา: เวสท์วูด สตูดิโอ, Looking Glass Studios (N64)
ผู้จัดจำหน่าย: เวอร์จิน อินเตอร์แอคทีฟ, นินเทนโด (N64), เซก้า (แซทเทิร์น)
อำนวยการผลิต: Brett Sperry 
แต่งเพลง: Frank Klepacki
เครื่องเล่น: แอปเปิล แมคอินทอช, นินเทนโด 64, เพลย์สเตชัน, พีซี (เอ็มเอส-ดอส, วินโดวส์), เซก้า แซทเทิร์น, เพลย์สเตชันพอร์เทเบิล, (PSN) , เพลย์สเตชัน 3 (PSN) 
วางจำหน่าย: 31 สิงหาคม 1995  พีเอสพี:  TBA
แนว: วางแผนการรบเรียลไทม์
รูปแบบ: Single player, Multiplayer
คอมมานด์ & คองเคอร์ (หรือ คอมมานด์ & คองเคอร์: ไทบีเรียน ดอว์น หรือเรียกง่ายๆว่า C&C/C&C1; และชื่ออย่างไม่เป็นทางการคือ คอมมานด์ & คองเคอร์ 64 สำหรับเครื่อง นินเทนโด 64) เป็นเกมวางแผนการรบเรียลไทม์ ในซีรีส์ คอมมานด์ & คองเคอร์ พัฒนาโดย เวสท์วูด สตูดิโอ สำหรับ เอ็มเอส-ดอส และ จัดจำหน่ายโดย เวอร์จิน อินเตอร์แอคทีฟ โดยเกมนี้เป็นเกมแรกของซีรีส์ คอมมานด์ & คองเคอร์
แหล่งข้อมูลอื่น

Download Command & Conquer 95 from the official Electronic Arts website[ลิงก์เสีย] (German[ลิงก์เสีย], French[ลิงก์เสีย], Spanish[ลิงก์เสีย], Italian[ลิงก์เสีย], Dutch[ลิงก์เสีย], Danish[ลิงก์เสีย], Swedish[ลิงก์เสีย], Polish[ลิงก์เสีย])
Westwood Remembered (Reconstruction of the official Westwood Studios website from around 1997.)
Westwood FTP backup เก็บถาวร 2009-05-21 ที่ เวย์แบ็กแมชชีน (Fan backup of the original Westwood FTP, with some added preview material)
Command & Conquer Wiki
ปฏิกิริยาต่อการสวรรคตของพระบาทสมเด็จพระมหาภูมิพลอดุลยเดชมหาราช

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จสวรรคตเมื่อวันพฤหัสบดีที่ 13 ตุลาคม พ.ศ. 2559 เวลา 15.52 นาฬิกา ณ อาคารเฉลิมพระเกียรติ โรงพยาบาลศิริราช หลังการสวรรคต มีประเทศต่างๆและองค์การระดับนานาชาติส่งสาส์นแสดงความเสียใจเป็นจำนวนมาก
ในประเทศ

นายกรัฐมนตรี พลเอกประยุทธ์ จันทร์โอชา กล่าวปราศรัยถึงการสวรรคตของพระมหากษัตริย์ต่อสาธารณชนไว้ว่า:
...ตลอดรัชสมัยเป็นช่วงเวลาที่มีการพัฒนาประเทศในทุกด้าน ทรงเป็นกษัตริย์ ผู้เป็นที่รัก เทิดทูน ทรงเป็นศูนย์รวมใจ ของคนไทยทั้งชาติ นับเป็น 70 ปี ที่ทรงครองแผ่นดินโดยธรรม เพื่อประโยชน์สุข แห่งมหาชนชาวสยาม โดยแท้... วันที่ 13 ตุลาคม จะเป็นวันที่อยู่ในความทรงจำของประชาชนชาวไทยตลอดไปนานแสนนาน...บัดนี้ 70 ปี ในรัชสมัย ของ "สมเด็จพระภัทรมหาราช" พระมหากษัตริย์ ผู้ประเสริฐยิ่ง ของปวงชนชาวไทยได้สิ้นสุดลงแล้ว พระมหากรุณาธิคุณ ที่ทรงมีต่อพสกนิกรชาวไทยมากมาย ล้นพ้นหาที่สุดมิได้ มากเพียงใด ความวิปโยคอาลัยของพสกนิกรชาวไทย ก็มากมายท่วมท้นหาที่สุดมิได้...โดยรัฐบาลจะแจ้งไปยังสภานิติบัญญัติแห่งชาติ ว่าพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในพระบรมโกศ ได้ทรงพระกรุณาโปรดเกล้าโปรดกระหม่อม สถาปนาพระรัชทายาทตามกฎมณเฑียรบาลไว้แล้ว เมื่อวันที่ 28 ธันวาคม 2515 จากนั้นสภานิติบัญญัติแห่งชาติ จะดำเนินการในส่วนที่เกี่ยวข้องต่อไป...ทั้งนี้ ท่านทั้งหลายอาจเข้าร่วมพิธีหรือ จัดกิจกรรมทางศาสนาของตน ถวายเป็นพระราชกุศล หรือ จัดเป็นพระบรมราชานุสรณ์ อีกทั้งควรใช้โอกาสนี้ ให้กำลังใจแก่กันและกัน เพราะเราทุกคนต่างก็มีหัวอกเดียวกัน เพราะมีพ่อของแผ่นดินร่วมกัน และโปรดช่วยกันรักษาความสงบเรียบร้อยของบ้านเมือง มิให้ผู้ใดฉวยโอกาส แทรกเข้ามาก่อความขัดแย้ง จนกลายเป็นความวุ่นวาย...พี่น้องประชาชนชาวไทยทั้งหลาย พระบาทสมเด็จพระบรมชนกาธิเบศร ภูมิพลอดุลยเดชมหาราช บรมนาถบพิตร รัชกาลที่ 9 เสด็จสวรรคตแล้ว ขอพระบาทสมเด็จพระวชิรเกล้าเจ้าอยู่หัว รัชกาลใหม่ทรงพระเจริญ
นานาชาติ > อเมริกา

แคนาดา : นายกรัฐมนตรีจัสติน ทรูโด ทวีตข้อความแสดงความเสียใจมายังประชาชนชาวไทย ความว่า "ข้าพเจ้าขอร่วมแสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช พระมหากษัตริย์ผู้เป็นที่รักของข้าพเจ้าและประชาชนชาวไทยทุกคน" ในขณะที่เดวิด จอห์นสตัน ผู้สำเร็จราชการแคนาดา ส่งสาสน์แสดงความเสียใจถึงรัฐบาลไทย
เม็กซิโก : ประธานาธิบดีเอนรีเก เปญา เนียโต ทวีตข้อความแสดงความเสียใจมายังประชาชนชาวไทย ความว่า "ข้าพเจ้ามีความโศกเศร้าเป็นอย่างยิ่ง หลังได้ทราบข่าวการสวรรคตของพระบาทสมเด็จพระปรมินทรมหาภูมิพลอดุลยเดช" "ขอแสดงความเสียใจต่อประชาชนชาวไทยและรัฐบาลไทยต่อการสูญเสียในครั้งนี้"
สหรัฐอเมริกา : ประธานาธิบดีบารัก โอบามา แถลงการณ์แสดงความเสียใจมายังประชาชนชาวไทย โอบามากล่าวว่า "พระบาทสมเด็จพระปรมินทรมหาภูมิพลอดุลยเดชทรงเป็นพระมหากษัตริย์ทรงงานอย่างทรงไม่รู้จักเหน็ดเหนื่อยในการพัฒนาบ้านเมือง ทรงอุทิศพระองค์ด้วยความแน่วแน่เพื่อยกมาตรฐานความเป็นอยู่ของราษฎร ด้วยพระปรีชาสามารถด้านการริเริ่มสร้างสรรค์ตลอดจนทรงใฝ่พระทัยในนวัตกรรม พระองค์ได้ทรงคิดค้นเทคโนโลยีใหม่ ๆ ซึ่งเป็นที่ยกย่องไปทั่วโลก น้ำพระราชหฤทัยที่ทรงห่วงใยพสกนิกรชาวไทยโดยเสมอมาจะเป็นสมบัติอันล้ำค่าที่ชนรุ่นหลังจักเทิดทูนสืบต่อไป"
 และยังกล่าวว่า "ทรงเป็นมิตรที่ใกล้ชิดของสหรัฐอเมริกาและทรงเป็นพันธมิตรที่ทรงค่ายิ่งของประธานาธิบดีสหรัฐฯ หลายคน ข้าพระพุทธเจ้าได้รับพระกรุณาโปรดเกล้าฯ ให้เข้าเฝ้าเมื่อคราวเยือนประเทศไทยในปี พ.ศ. 2555 ข้าพระพุทธเจ้ายังรำลึกได้ถึงพระราชจริยวัตรอันงดงามและนํ้าพระราชหฤทัยอันเปี่ยมด้วยความรักความเมตตาที่พระองค์ทรงมีต่อพสกนิกรชาวไทย
รัฐมนตรีว่าการกระทรวงกลาโหมสหรัฐอเมริกา แอชตัน คาร์เตอร์ กล่าวว่า "พวกเราขอร่วมกับประธานาธิบดี บารัก โอบามา แสดงความเสียใจมายังพระราชวงศ์ไทยและประชาชนชาวไทยทุกคนต่อการสูญเสียในครั้งนี้"
รัฐมนตรีว่าการกระทรวงการต่างประเทศสหรัฐอเมริกา จอห์น เคร์รี กล่าวว่า "ในนามของประชาชนชาวอเมริกัน จะขอร่วมรำลึกถึงพระองค์ท่าน เช่นเดียวกับประชาชนชาวไทย ซึ่งทราบดีว่าขณะนี้ทุกคนกำลังอยู่ในช่วงเวลาแห่งความเศร้าโศก จึงขอใช้โอกาสนี้ส่งมอบความปรารถนาดีไปยังประชาชนชาวไทยทุกคน
อดีตประธานาธิบดี บิล คลินตัน และภรรยา ตัวแทนพรรคเดโมแครต ในการเลือกตั้งประธานาธิบดีสหรัฐอเมริกา พ.ศ. 2559 ฮิลลารี คลินตัน ได้ร่วมแสดงความเสียใจต่อการสวรรคต กล่าวว่า "พระบาทสมเด็จพระปรมินทรมหาภูมิพลอดุลยเดชทรงเป็นผู้นำที่ประเสริฐและเปี่ยมล้นด้วยพระเมตตา พระองค์ทรงเสริมสร้างความสัมพันธ์ระหว่างสหรัฐและไทย ในฐานะชาติพันธมิตรแรกของสหรัฐในเอเชียตะวันออกเฉียงใต้ ทั้งยังทรงเป็นผู้นำที่อุทิศตนเพื่อประชาราษฎร์อย่างแท้จริง" และยังกล่าวอีกว่า "ข้าพเจ้ารู้สึกเป็นเกียรติที่ได้เดินทางเยือนขณะดำรงตำแหน่งประธานาธิบดีเพื่อเข้าร่วมในงานเฉลิมฉลองในวโรกาสที่พระองค์ทรงครองราชสมบัติครบ 50 ปี ทั้งยังได้มีโอกาสเฉลิมฉลองและแบ่งปันความรักในดนตรีแจ๊สร่วมกับพระองค์, และฮิลลารีก็รู้สึกเป็นเกียรติอย่างยิ่งที่ได้มีโอกาสเข้าเฝ้าพระองค์เมื่อครั้งเดินทางเยือนประเทศไทยร่วมกับประธานาธิบดีบารัก โอบามา ในปี พ.ศ. 2555"
นานาชาติ > แอฟริกา

ไลบีเรีย : ประธานาธิบดีเอลเลน จอห์นสัน เซอร์ลีฟ ส่งสาส์นแสดงความเสียใจมายังรัฐบาลแห่งประชาชนชาวไทย ความว่า  "พวกเราต่างทราบว่านี่คือเหตุการณ์ที่สะเทือนใจและความโศกเศร้าอันใหญ่หลวงจากการสูญเสียพระบาทสมเด็จพระปรมินทรมหาภูมิพลอดุลยเดช พระมหากษัตริย์แห่งประเทศไทย
ไนจีเรีย :
แอฟริกาใต้ :
เลโซโท  : 2 พฤศจิกายน 2559 เวลา 10.05 น. – สมเด็จพระราชาธิบดีเลตซีที่ 3 แห่งเลโซโท เสด็จพระราชดำเนินไปในการทรงเคารพพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง – สมเด็จพระราชาธิบดีเลตซี่ที่ 3 เคยเสด็จพระราชดำเนินเยือนประเทศไทยเพื่อร่วมพระราชพิธีเฉลิมฉลองสิริราชสมบัติครบ 60 ปี เมื่อปีพ.ศ. 2549
นานาชาติ > ออสเตรเลีย

ออสเตรเลีย : นายกรัฐมนตรีแมลคัม เทิร์นบุลล์ ส่งสาส์นแสดงความเสียใจมายังประชาชนชาวไทย ความว่า "ในนามของรัฐบาลและประชาชนชาวออสเตรเลีย ข้าพเจ้าขอถวายความอาลัยแด่พระราชวงศ์ของไทยและร่วมแสดงความเสียใจกับประชาชนชาวไทยในช่วงเวลาที่โศกเศร้านี้ พระองค์ทรงมีบทบาทสำคัญในประวัติศาสตร์สมัยใหม่ของทวีปเอเชีย ในรัชสมัยของพระองค์ ประเทศไทยได้เติบโตจากประชากร 20 ล้านคน เป็นกว่า 67 ล้านคนในปัจจุบัน และมีความก้าวหน้าทางเศรษฐกิจและสังคมอย่างยอดเยี่ยม ประชาชนชาวไทยในออสเตรเลียซึ่งมีจำนวนประมาณ 50,000 คน จะร่วมถวายอาลัยแด่พระบาทสมเด็จพระปรมินทรมหาภูมิพลอดุลยเดชด้วยเช่นเดียวกัน"
นิวซีแลนด์ :  นายกรัฐมนตรีจอห์น คีย์ ส่งสาส์นแสดงความเสียใจมายังประชาชนไทยโดยกล่าวว่า "พระบาทสมเด็จพระปรมินทรมหาภูมิพลอดุลยเดชทรงเป็นพระมหากษัตริย์ที่ครองราชสมบัตินานที่สุดในโลก และได้ทรงพัฒนาประเทศจนเจริญก้าวหน้าในด้านต่าง ๆ ทำให้ไทยกลายเป็นหนึ่งในประเทศสำคัญของภูมิภาคนี้ และเป็นมหาอำนาจทางเศรษฐกิจสำคัญชาติหนึ่งของเอเชียตะวันออกเฉียงใต้ ซึ่งตลอดระยะเวลาที่พระองค์ครองราชย์ นิวซีแลนด์และไทยได้พัฒนาความสัมพันธ์จนกลายเป็นพันธมิตรที่ใกล้ชิด ซึ่งต่างปรารถนาให้เกิดสันติภาพและความมั่นคงในภูมิภาคนี้" และยังขอร่วมแสดงความเสียใจต่อการสูญเสียครั้งยิ่งใหญ่ของประชาชนชาวไทยในครั้งนี้ด้วย